બસ મને એ ગમતી હતી એટલે એની સાથે થોડી મિનિટ વાત કરવાની ઈચ્છા હતી, તેના વિશે જાણવાની મહેચ્છા હતી, તેના ગોળ ચશ્માના અંદરની નાની આંખમાં આંખ મિલાવવી હતી, તેની હાથની નાની આંગળીને ટચ કરવી હતી, અને આ જ ક્ષણ માટે લગભગ છેલ્લા 3 દિવસથી મનમાં મથામણ ચાલતું હતું. . આજથી લગભગ છ મહિના પહેલા તેને પહેલી વખત જોયેલી, નાની લેડીઝ સાયકલ પર ખભ્ભે બેગ લટકાવી કોઈ કલાસમાંથી પાછી આવતી હતી, અને એ જ સમયે હું તેની સામેથી નીકળ્યો, ત્યારે પહેલી વખત નજર મળી.